Harju Maakonnaraamatukogu laste-ja noorteteenindusega seotud info
#000000
Harju Maakonnaraamatukogu lasteteeninduse alalt leiate lastele mõeldud ilu- ja teadmiskirjandust, ajakirju ning lauamänge.
#000001
“Elu nagu muinasjutus” tööde näitused
#000003
Kaks kuud kestnud logo joonistamise konkurss on läbi ning nüüd saame välja hõigata ka tulemused.
#000005
Kokku osales konkursil 51 last. Noorim neist 4.aastane ning vanim 15.aastane. Selleks, et 59 laekunud tööde hulgast oma lemmikuid valida, kutsusime appi kunsti ja käsitööga igapäevaselt kokku puutuvad inimesed. Zürisse kuulusid: kunstnik ning mänguasjameister Liivika Asumaa, kunstnik Triin Kuusler, Keila Kooli kunstiõpetajad Siiri Lepikult ja Eve Hint ning õpetaja Aili Aun. Lisaks osalesid zürii töös meie oma raamatukogu 8 töötajat.
#000006
Laekunud tööde seas oli palju neid, millest lõpliku logo valmistamiseks ainest saada. Tööde hindamisel arvestasime joonistusest logo kujundamise võimalikkust ning meie soovitud märksõnade (raamatud, lapsed, maskotid Herta ja Herman) kasutamist. Täpselt sama raske, kui logo kujundamine, oli ka tööde hulgast valiku tegemine. Ilmselt raskemgi veel.
#000007
Facebooki rahvahääletuse tulemusena saab Rõõmu Kaubamaja kinkekaardi KARL-KRISTJAN (10 a). Raamatukogu lasteteenindus annab välja ka 3 eripreemiat.DVD “Lotte reis lõunamaale” ning magusa meelehea firmalt Kohvisemu saavad oma tööde eest:FREIA ELAINE ( 8 a)MARTA ( 6 a )UKU (4 a)
#000008
Usume siiralt, et tänu laekunud töödele saame koostöös kunstnik Triin Kuusleriga sügiseks endile vahva lasteteeninduse logo, Lisaks tekkis tänu töödele meil uusi ideid, mida võiks edaspidi teoks teha. Sellest aga kuulete-näete edaspidi! 🙂
#000009
Täname kõiki osalejaid! Näitust kõikidest töödest saate vaadata raamatukogu lastetoas kuni augustikuu lõpuni.
#000012